Margrete Auken (SF), 2001-05-17:
Nej, ufinansierede forslag er et privilegium for motorvejsfolket.
Det er, når regeringen virkelig skal lave asfaltforlig, og der virkelig skal ske noget på den front, så kommer de vilde overbud, så kører man af sted, så bliver man ikke bedt om at finansiere med én krone.
nemlig Enhedslistens forslag: Der er ting i det, som jeg måske synes indimellem er lidt hulter til bulter, men vi står i en situation nu, hvor vi har en række gennemarbejdede forslag.
Jeg kan sige på hele jernbanedelen, hvoraf langt det meste har at gøre med regionen og ikke specielt København, og det ved ministeren selvfølgelig udmærket godt, er der jo gennemarbejdede forslag.
Jeg sad lige og tjekkede dem igennem til vores udspil.
Der er ét punkt, hvor Enhedslisten og vi ikke er ganske enige, og det er spørgsmålet om femte-sjette spor.
Jeg er lidt ked af, at Enhedslisten dér lader de gode muligheder for regularitet og overhaling i stikken med det lidt mærkelige forslag om det dér regionaltog fra Køge.
Men bortset fra det punkt er alle forslagene gennemarbejdede og har været i spil i forhandling. Vi har tidligere fået at vide, at det kunne vi så kigge på senere hen, og så får vi pludselig, som det jo er sket her med milliardforæringerne til Venstre, De Konservative og CD, at vide, at så er der blevet lukket for kassen.
Så sad vi dér med et par småkager, der hed Tønder-Niebüll, og så det slagsmål, vi har om S-toget til Roskilde.
Jeg er fuldstændig enig i Enhedslistens oplæg, og vi har i SF snakket om, at man bør snart komme med samlede udspil, hvor man kan vise, at nu gælder det altså.
Vil man sætte politisk vilje bag den diskussion om hovedstaden, eller vil man ikke?
Er tanken, at hovedstaden skal have et velfungerende kollektivt trafiksystem og et system, der arbejder sammen på en måde, som gør det rimeligt at tale om, at vi skal gøre noget ved trafikken i hovedstaden, eller er det bare mundsvejr og mundsvejr og mundsvejr?
Transportrådet er lige kommet med en rapport, som viser, at de her valg ligger der.
Mange af dem skulle jo i givet fald finansieres af HUR, hvad jeg tror Enhedslisten er fuldstændig enig i.
Jeg kan da sige, at vores beregninger af vores udspil, der som sagt ligger tæt op ad Enhedslistens, hvad angår jernbanerne, Nørreport, opgraderingen af Vordingborg-Ringsted, Lejre-Vipperød og så Ringbanen, er oppe på 6,6 mia. kr., så det er ikke så slemt og slet ikke, når man ser, hvad der bliver øst ud over de i forvejen højt privilegerede motorvejsfolk. Så vil jeg lige sige til Enhedslisten, at nu kommer forslaget jo på den måde her og får selvfølgelig lidt præg af at være et valgoplæg, havde jeg nær sagt, sådan et vi krydser lige af, hvad det er, vi gerne vil.
Bilisterne sidder ikke i kø på motorvejen.
Det er faktisk meget, meget sjældent, men man sidder i kø i byen.
Man sidder i kø i byen, fordi dér er der altså ikke plads til flere biler.
Det, vi får ud af at udvide motorvejen, er ikke mindre kødannelse på motorvejene, men flere biler i byerne, og det ved trafikministeren i øvrigt udmærket godt. SF er selvsagt positiv over for, at der lægges et forslag frem, som siger, hvad det er, der skal til, hvis der skal gøres noget ved denne her bytrafik.
Jeg vil godt minde om, at et forslag, som jeg også gerne havde set var inde i billedet, og som ikke er dyrt, men til gengæld effektivt, er jo, at vi laver de der omvendte motorveje i København, som jeg i øvrigt har jeg fået støtte til fra adskillige af bilfolket, der indimellem synes, at det kunne være en god idé, sådan at det var busser og cykler sammen med fodgængerne naturligvis, der færdedes i nogle af radialgaderne i København, og så måtte bilisterne tage parallelstrøgene.
Så fik vi en parallel til den forkælelse, vi har af bilisterne på det åbne land, overført til de andre trafikanter i byerne.
Det forslag havde jeg sådan set gerne set i udspillet også, hvis det endelig skulle være.
Vi er selvfølgelig positive over for det, og jeg går ud fra, at vi har en fælles erkendelse af, at vi ikke kan lave det sådan, men vi vil gerne have, at vi tager diskussionen om trafikken i København og der, hvor de store mængder er, alvorligt.
Eller er det læbebekendelser til valg, og så fyrer